**AMINTIRI DIN VIITOR**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi amintesc cum râdeam

La glumele tale răgușite

Și îmi părea atât de bine

De viața ce-o trăiam...

Îmi amintesc cum iubeam

Un suflet la secundă,

În ritmurile eternității

Ce-mpreună-o respiram...

Îmi amintesc cum ascultam

Șoaptele tale mute

Și imnurile dimineților în care

Îmi așezai rouă pe buze...

Îmi amintesc nopțile în care

Desenam cu mâinile tale

Peste chipurile stelelor migratoare

Mii de zâmbete călătoare...

Îmi amintesc cu lacrimi prin cuvinte

Cum mă priveai cu ochi sticloși

La porțile cărora am ciocănit,

Dar m-am tăiat în cioburile minții dezlipite...

Îmi amintesc de toate acestea

Și prea puține totuși... chiar nimic!

Când îmi dau, amuzată, seama

Că nu-ți poți aminti ceva ce n-ai trăit...